แนวทางการจัดการน้ำมันและไขมันในน้ำเสียชุมชน
แนวทางการจัดการน้ำมันและไขมันในน้ำเสียชุมชน การลดปริมาณน้ำมันและไขมัน ณ แหล่งกำเนิด รวมทั้งการส่งเสริมให้มี การใช้เทคโนโลยีในการจัดการน้ำมันและไขมันจะช่วยลดปัญหาและผลกระทบ ต่อแหล่งน้ำ 
1. การลดปริมาณน้ำมันและไขมัน ณ แหล่งกำเนิด 
• ลดการใช้น้ำมันในการปรุงอาหาร
• กวาดเศษอาหารออกจากภาชนะก่อนนำไปล้าง 
• แยกน้ำมันใช้แล้วใส่ภาชนะเพื่อนำไปกำจัด 
• ไม่เทน้ำมันใช้แล้วลงน้ำทิ้งหรือท่อระบายน้ำ
2. การกำจัดน้ำมันและไขมันโดยใช้ถังดักไขมันหรือบ่อดักไขมัน ถังดักไขมัน หรือบ่อดักไขมัน เป็น
อุปกรณ์สำหรับแยกไขมันไม่ให้ไหลปน ไปกับน้ำทิ้งช่วยรักษาสภาพน้ำในขั้นต้น ก่อนปล่อยลงสู่แหล่งน้ำสาธารณะหรือ ท่อระบายน้ำทิ้ง การจัดการน้ำมันและไขมันโดยใช้ถังดักไขมันเป็นวิธีการที่ เหมาะสมและมีประสิทธิภาพในการบำบัดน้ำเสียที่ปนเปื้อนน้ำมันและไขมัน
ถังดักไขมันจำเป็นไหม
บ้านที่เคยประสบปัญหาท่อระบายน้ำในครัวอุดตันบ่อย ๆ แม้จะกรองเศษ อาหารออกก่อนจะล้างจานแล้วก็ตาม บางคนอาจเคยได้ยินคำแนะนำที่ให้ลอง ติดตั้ง ถังดักไขมัน แต่ก็คิดว่าบ้านพักอาศัยไม่น่าจำเป็นจะต้องติดตั้ง คำคอบคือ มีความจำเป็น เพราะน้ำเสียจากครัวไม่ควรปล่อยทิ้งออกไป โดยไม่ผ่านถังดักไขมัน เพราะทั้งผิดกฎหมายและทำลายสิ่งแวดล้อม ทั้งนี้สาเหตุ ที่ท่อระบายน้ำในครัวและท่อระบายน้ำสาธารณะอุดตัน นอกจากเศษอาหารเศษ วัสดุที่ค้างอยู่ตามท่อแล้วยังเกิดจากคราบไขมันที่ปนเปื้อนมากับน้ำทิ้งแล้ว ตกค้างอยู่ภายในท่อ ปัญหาอาจเริ่มจากเรื่องกลิ่นเน่าเหม็น หนักเข้าก็กลายเป็น เมือกไขมันที่หนาขึ้น แล้วไปอุดตันตามท่อระบายน้ำในที่สุดทำให้ท่อระบายน้ำ สาธารณะนอกบ้านเกิดการอุดตันเร็วขึ้นกลายเป็นแหล่งเพาะเชื้อโรค ส่งผล กระทบต่อสภาพแวดล้อมในวงกว้างได้ซึ่งบ่อดักไขมันจะสามารถ กำจัดไขมันได้ ประมาณร้อยละ 60 หากมีการดูแลที่ดี
หลักการทำงานของถังดักไขมัน
ขั้นตอนที่ 1 น้ำเสียจะผ่านเข้ามาที่ตะแกรงดักเศษอาหาร ซึ่งทำหน้าที่แยกเศษอาหารที่ปะปนมากับน้ำเสียที่เกิดขึ้นในห้องครัว และสามารถถอดออกล้างทำความสะอาดได้โดยง่าย
ขั้นตอนที่ 2 น้ำทิ้งจากขั้นตอนแรกจะไหลผ่านมายังส่วนดักไขมัน โดยไขมันที่แยกตัวออกจาก น้ำทิ้งจะลอยขึ้นเป็นชั้นเหนือน้ำตามการออกแบบซึ่งควรมีระยะเวลาเก็บกัก ไม่น้อยกว่า 6 ชั่วโมง ผู้ใช้งานจะต้องตักไขมันส่วนนี้ออกไปใช้ประโยชน์หรือนำไปกำจัด
ขั้นตอนที่ 3 น้ำทิ้งที่อยู่ใต้ชั้นไขมันจะไหลล้นออกเพื่อผ่านเข้าสู่การบำบัดขั้นต่อไป ก่อนปล่อยน้ำทิ้งออก
ถังดักไขมันที่นิยมใช้สำหรับบ้านเรือน
ถังดักไขมัน หรือบ่อดักไขมันที่นิยมใช้สำหรับบ้านเรือนมี 3 รูปแบบ ได้แก่
1. ถังดักไขมันอย่างง่าย
2. ถังดักไขมันแบบสำเร็จรูป
3. บ่อดักไขมันแบบวงขอบซีเมนต
